b'\n_START_ARTICLE_\nKayser-Fleischer ring\n_START_SECTION_\nUtseende\n_START_PARAGRAPH_\nRingene som best\xc3\xa5r av kobber avsetninger  i overgangen, Limbus corneae, der cornea m\xc3\xb8ter sclera i Descemets membran. De manifesterer seg f\xc3\xb8rst som en halvm\xc3\xa5ne i overkant av cornea, deretter ytterligere en m\xc3\xa5nesigd i underkant for til slutt \xc3\xa5 danne en hel sirkel._NEWLINE_P\xc3\xa5 et sent stadium kan ringene observeres uten hjelpemidler. I tidlig stadium kan en spaltelampe v\xc3\xa6re n\xc3\xb8dvendig for \xc3\xa5 avdekke forekomsten av de gyldenbrune eller gr\xc3\xb8nn-gule m\xc3\xa5nesigdene.\n_START_SECTION_\nLignende tilstander\n_START_PARAGRAPH_\nKayser-Fleischer rings er tegn p\xc3\xa5 Wilsons sykdom som pga abnormal funksjon i leveren, resulterer i en opphopning av kobber i kroppen og karakteriseres ved cerebral degenerative endringer, lever cirrhose (skrumplever), splenomegali (forst\xc3\xb8rret milt), ukontrollerte bevegelser, muskelstivhet, psykiske forstyrrelser, dystoni (muskelspenningsforstyrrelser], og dysphagia (svelgevanskeligheter)._NEWLINE_Kayser-Fleischer ringer opptrer ogs\xc3\xa5 ved kronisk kobberforgiftning som kan forekomme dersom barn f\xc3\xa5r melk oppvarmet i en kobber eller messingkopp eller fra drikkevann som kan inneholde oppl\xc3\xb8st kobber._NEWLINE_Vedvarende kobberforgiftning fremkaller symptomer som ligner p\xc3\xa5 Wilsons sykdom, s\xc3\xa5 som anemi og lever og nyreskader. Symptomer p\xc3\xa5 kobberforgiftning kan manifestere seg ved forekomst av oppkast, kvalme og brekninger og diare og kan v\xc3\xa6re d\xc3\xb8delig._NEWLINE_Det forekommer sammenblanding av begrepene \xc2\xabFleischer ringer\xc2\xbb og \xc2\xabKayser-Fleischer ringer\xc2\xbb. Kayser-Fleischer ringer skyldes alts\xc3\xa5 kobberavsetninger, og er indikasjon p\xc3\xa5 Wilsons sykdom, mens Fleischer ringer skyldes jernavsetninger.'